b'\n_START_ARTICLE_\nHappy Tree Friends\n_START_PARAGRAPH_\nHappy Tree Friends je risanka podjetja Mondo mini shows. Ustvarili so jo Rhode Montijo, Kenn Navarro, Warren Graff in Aubrey Ankrum. Od nastanka do sedaj je postala internetni fenomen. Na uradni strani pi\xc5\xa1e, da\xc2\xa0\xc2\xbbni namenjena majhnim otrokom ali velikim dojen\xc4\x8dkom\xc2\xab, saj je vsebina kljub ljubkemu videzu karakterjev zelo kruta in skoraj ni epizode brez krvi in smrti. Zna\xc4\x8dilnost risanke je, da karekterji ne govorijo, ampak se samo ogla\xc5\xa1ajo. Kljub temu pa vsakdo razume, kaj \xc5\xbeelijo povedati. Happy tree friends so nastali po skici Rhoda Montija, na kateri je bil zaj\xc4\x8dek, podoben Cuddlesu, pod katerim je pisalo\xc2\xa0\xc2\xbbUpor je brezupen\xc2\xab. Vsak mesec imajo ve\xc4\x8d kot petnajst milijonov ogledov strani. Do sedaj so ustvarili tri internetne in eno televizijsko sezono epizod.\n_START_SECTION_\nKarakterji\n_START_PARAGRAPH_\nCuddles_NEWLINE__NEWLINE_Je rumen zaj\xc4\x8dek z ro\xc5\xbenatimi li\xc4\x8dki in vedno nosi copatke z zaj\xc4\x8djimi glavicami. Je alergi\xc4\x8den na koren\xc4\x8dek. Od vseh karakterjev najpogosteje umre._NEWLINE_Giggles_NEWLINE__NEWLINE_Je ro\xc5\xbenata veverica mo\xc5\xa1nji\xc4\x8darka, za katero je zna\xc4\x8dilno pogosto hihitanje. Njene smrti ve\xc4\x8dinoma niso tako krute kot smrti ostalih._NEWLINE_Toothy_NEWLINE__NEWLINE_Je vijoli\xc4\x8dast bober z naprej \xc5\xa1trle\xc4\x8dimi zobmi._NEWLINE_Lumpy_NEWLINE__NEWLINE_Je moder los, ki ima en rog narobe obrnjen. Je od vseh najbolj neumen in pogosto povzro\xc4\x8di smrti ostalih ali celo lastno._NEWLINE_Petunia_NEWLINE__NEWLINE_Je modra skunkinja, ki se vede bolj odraslo kot Giggles. Umre na najbolj krute na\xc4\x8dine od vseh ostalih. Nosi osve\xc5\xbeilec okoli vrata in ima ro\xc5\xbeico na glavi. \xc5\xbdal dobi napade, ko vidi umazanijo (OKM)._NEWLINE_Handy_NEWLINE__NEWLINE_Je oran\xc5\xbeen bober brez sprednjih tac. Je gradbenik in vedno nosi \xc4\x8delado in pas z orodjem. Se hitro razjezi, najpogosteje zato, ker ne more odpreti vrat._NEWLINE_Nutty_NEWLINE__NEWLINE_Je zelen veveri\xc4\x8dek, ki je obseden s sladkarijami. Kose sladkarij ima tudi na ko\xc5\xbeuhu._NEWLINE_Sniffles_NEWLINE__NEWLINE_Je moder mravlji\xc4\x8dar in je najbolj inteligenten. Je edini karekter, ki ima rilec in v njem zelo dolg jezik. Njegova najlub\xc5\xa1a poslastica so mravlje, vendar ga te skoraj vedno ubijejo._NEWLINE_Pop_NEWLINE__NEWLINE_Je svetlo rjav medved, ki se vedno pojavi s svojim sinom Cubom. Je zelo slab o\xc4\x8de in Cuba pogosto nehote ubije._NEWLINE_Cub_NEWLINE__NEWLINE_Je Popov sin, dojen\xc4\x8dek._NEWLINE_Flaky_NEWLINE__NEWLINE_Je rde\xc4\x8da je\xc5\xbeevka. Se zelo hitro prestra\xc5\xa1i in se boji pi\xc5\xa1\xc4\x8dan\xc4\x8dkov. Njene bodice pogosto povzro\xc4\x8dajo te\xc5\xbeave njej sami in ostalim._NEWLINE_The Mole_NEWLINE__NEWLINE_Je slep krt, ki ne govori. Zaradi slepote pogosto povzro\xc4\x8da katastrofe vsem ostalim, sam pa jo ve\xc4\x8dinoma odnese brez posledic._NEWLINE_Disco bear_NEWLINE__NEWLINE_Je zlat medved s trajno in rad poslu\xc5\xa1a glasbo iz sedemdestih. Pogosto nadleguje Petunijo in Giggles, ki pa se ne zmenita zanj._NEWLINE_Russell_NEWLINE__NEWLINE_Je turkizni morski vidrec, ki je oble\xc4\x8den kot pirat. Manjkajo mu oko, sprednja taca in ima samo polovico obeh zadnjih tac._NEWLINE_Lifty & Shifty_NEWLINE__NEWLINE_Sta zelena rakuna, ki rada ostalim kradeta stvari in se ne morati upreti ropanju. Zanju je zna\xc4\x8dilen smeh, ko dobita ukradeno stvar. Najpogosteje umreta pri poskusu kraje._NEWLINE_Mime_NEWLINE__NEWLINE_Je vijoli\xc4\x8den srnjak in pantomim. Ne govori in ga ostali te\xc5\xbeko razumejo._NEWLINE_Cro-Marmot_NEWLINE__NEWLINE_Je prazgodovinski svizec, ki se zamrznjen v kocki ledu. Kljub temu mu nekako uspe opraviti stvari, za katere so potrebne roke. Zaradi ledu ne govori._NEWLINE_Flippy_NEWLINE__NEWLINE_Je zelen medved, oble\xc4\x8den v voja\xc5\xa1ko uniformo. Kadar sli\xc5\xa1i pok ali vidi kri, misli, da je v vojni, in pobije vse okoli sebe._NEWLINE_Splendid_NEWLINE__NEWLINE_Je moder lete\xc4\x8di veveri\xc4\x8dek in parodija na Supermana. S svojimi mo\xc4\x8dmi pogosto nehote ubije ostale.'